Under dine vingers skygge


Note
Der findes mindst 7 melodier, der kan bruges til nedenstående tekster: af  A.P. Berggreen (1849), af  J.P.E. Hartmann (1860, 2 af  Thomas Laub (1915 + 1916),  af  Rued Langgaard (1938), af Peter Møller efter en middelalderlig sekvens (1995) samt en norsk folkemelodi (1922).

Følgende salmer kan bruge de samme melodier:
Aftenstjernen hisset tindrer
Dagen nu sin afsked tager 
Du, som freden mig forkynder
Du, som vejen er og livet (se Berggreens melodi) 
Døden er den sidste fjende (se Rued Langgaards melodi) 
Herre, jeg vil gerne tjene 
Kommer, sjæle, dyrekøbte (se Laub 1915)
Morgenrøden sig udstrækker
Naglet til et kors på jorden (se norsk folkemelodi) 
Tiden skrider, dagen rinder (se Laub 1916)
Under Korset stod med Smerte (se Peter Møllers melodi)
Var I ikke galilæer
Zion, pris din saliggører

Teksten
1
Under dine vingers skygge,
Herre, lad mig bo og bygge,
til du vil hjemkalde mig,
til mit øje træt sig lukker,
til i dødens stund jeg sukker:
Herre, tag min ånd til dig!
2
Under dine vingers skygge,
dér, kun dér er livets lykke,
Åndens barnehjem på jord,
hvor, hvad vi af Paradiset
har ved Adams fald forliset,
atter spirer frem og gror.
3
Under dine vingers skygge
som i barndomshjemmet trygge
vandrer vi trods storm og slud;
fries vi end ej for fare,
dog fra mørkets magt og snare
du bevarer os, vor Gud.
4
Under dine vingers skygge
lad kun korsets byrde trykke,
klage lyde på vor gang!
Fader! dine visdomshænder
kors til sejrens palme vender,
klageråb til jubelsang.
5
Under dine vingers skygge
lad mig hjertets tempel smykke
med min tro, min kærlighed,
lys og renhed, kraft og varme,
at til sidst i dine arme
jeg må slumre ind i fred!

 Thomas Kingo forfatter
 A.P. Berggreen komponist
 J.P.E. Hartmann komponist
 Thomas Laub komponist
 Rued Langgaard komponist 
 Peter Møller komponist
 Salmer